als_Latn dik_Latn sag_Latn
Ende pa u shfaqur, e kritikuan për promovimin e një imazhi të pamundur për vajzat dhe gratë.
Megjithatë, “Cinderella” do ta ketë nesër premierën botërore, si dhe do të shfaqet në kino ABC të kryeqytetit dhe në DokuKino të Prizrenit.
Me regji të Kenneth Branagh, “Cinderella” paraqet rrëfimin e Ella-s, babin e saj të rimartuar me një grua që ka dy vajza. Ai vdes dhe Ella mbetet në kujdesin e një familje me qëllime jo të mira, përfundon si shërbëtore, por mbetet zemërmirë. Takimi e saj me princin, magjia me kunguj e me minj dhe ndryshimi i jetës së vajzës jetime janë të gjitha pjesë e këtij rrëfimi.
Mediat amerikane publikuan pamjet e para të filmit, duke bërë që të diskutohet për një formë jo-reale të belit, në fustanin e kaltërt të Hirushes, e cila në film luhet nga aktorja Lily James. Krahas saj, përrallën e vëllezërve Grimm do ta ngjallin edhe aktorët Richard Madden, Cate Blanchet në rolin e njerkës, Stellan Skarsgard, etj.
als_Latn als_Latn als_Latn als_Latn